Pastori Eraj de Mel, tervetuloa Marttyyrien ääni -ohjelmaamme!
Kiva olla täällä tänään kanssasi. - Kiitos samoin!
Tulit tänne Suomeen vasta muutama päivä sitten.
Saavuit Helsinkiin. Miltä tuntuu olla täällä kanssamme?
Kun tulin Sri Lankasta, -
lämpötila oli siellä 38―39-celsiusastetta.
Täällä asteita oli ―1 tai ―2. Se on iso ero.
Siellä helle tuntuu meistäkin melkein sietämättömältä.
Se siis tarkoittaa, että tämä on teille kuin kunnon pakastin.
Millainen maa on Sri Lanka?
Sri Lanka on trooppinen maa. Sitä kutsutaan Intian valtameren helmeksi.
Meillä on paljon hyviä hedelmiä.
Sri Lankan ananas on parasta. Suurin osa ihmisistä pitää siitä.
Siellä kasvaa myös banaaneja.
Siellä on myös paljon hyviä paikkoja, kuten historiallisia paikkoja.
On myös joitakin uskonnollisia paikkoja. Monia ihmisiä käy maassa.
Kandyn kulkue on myös hyvin tunnettu.
Nuo asiat ovat tosi hyviä Sri Lankassa.
Olen käynyt Sri Lankassa kahdesti. Se tuntuu todella paratiisilta.
Sitä kutsutaan paratiisisaareksi.
Teillä on runsaasti kauniita eläimiä siellä. Kivoja norsuja.
Aivan. Srilankannorsuja. Meillä on norsujen orpokoti.
Siellä on paljon norsuja.
Ihmiset käyvät siellä. Se sijaitsee Colombon ja Kandyn välillä.
Jos joku sitten haluaa matkustaa Sri Lankaan, -
luuletko, että on joitakin asioita, -
joita heidän on tarpeen ottaa huomioon?
On helppoa tulla Sri Lankaan.
Kolmen kuukauden viisumin saa lentokentältä.
Ei ole pakko mennä suurlähetystöön.
Viisumia voi hakea verkkosivuilta. Tai ottaa viisumin saavuttaessa.
Huolimatta siitä, että maa on hyvin kaunis, oikea paratiisi, -
Sri Lankaa ovat kohdanneet monenlaiset katastrofit.
On ollut verinen sisällissota.
Vuonna 2004 hirvittävä tsunami kylvi tuhoja -
suurille alueille Sri Lankaa.
Taloja tuhoutui. Suuri määrä ihmisiä huuhtoutui tietämättömiin.
Voisitko kertoa, millaisia ongelmia tsunami aiheutti Sri Lankassa?
Tsunamissa menetimme noin 45 000 ihmishenkeä.
Se tuhosi yli 100 000 kotia.
Monet menettivät vanhempansa.
Monet menettivät lapsiaan.
Se oli hieman odottamaton tilanne.
Maan historiassa ei ollut aiemmin tapahtunut mitään sellaista.
Mutta me tiedämme, että kristillinen seurakunta -
auttoi monia ihmisiä selviytymään ongelmistaan.
Monet seurakunnat auttoivat ihmisiä tsunamin jälkeen -
saamaan elannon ja työpaikan. Ihmiset saivat toivoa.
Ihmiset saivat toivoa, -
sillä monet seurakunnat osallistuivat tsunamin uhrien auttamiseen.
Oliko jokin alue, joka kärsi eniten tuhoja?
Enimmäkseen eteläosa.
Sri Lankan eteläosa kärsi tuhoista hyvin paljon.
Samoin itärannikko.
Sri Lankan pohjois- ja länsiosissa oli joitakin vahinkoja, -
mutta verrattuna etelään ja itään ne olivat hyvin vähäisiä.
Maan itäosissahan asuu tamileja, eikö vain?
Missä tamilit asuvat?
Itäosissa asuu tamileja ja muslimeja.
Joillakin alueilla siellä asuu myös singaleeseja, -
mutta pääosin muslimeja ja tamileja.
Oliko ihmisten vaikeaa ymmärtää sitä?
Ajattelivatko ihmiset, että kristityt tulevat jopa muista maista -
auttamaan niitä ihmisiä, jotka ovat taistelleet singaleeseja vastaan?
Seurakunnista valtaosa -
auttaa etniseen taustaan tai kansallisuuteen katsomatta, -
koska tilanne on sellainen. Ihmiset tarvitsevat apua.
Tämä tilanne johtuu itse asiassa siitä, -
että Sri Lankassa on ollut hirvittävä sisällissota vuosikausia.
Kolmen vuosikymmenen ajan.
Olen kuullut huhuja, -
että sisällissodan aikana, -
kun tamilitiikerit taistelivat hallituksen joukkoja vastaan, -
kristityt menivät auttamaan tamilitiikereitä taisteluissa.
Että he auttoivat ja olivat osallisina taisteluissa.
Onko väitteessä totuuspohjaa? - Ei ole.
Luulo johtuu siitä, että monet Sri Lankassa -
uskovat kristinuskon tulleen lännestä.
Että kristityt ovat hieman länsimielisiä.
Tällaisten käsitysten takia ihmiset luulevat, -
että kristityt auttavat tamilitiikereitä.
Ehkä pari kolme ihmistä tekikin niin, -
mutta kristityistä valtaosa vastusti jyrkästi terrorismia, -
väkivaltaa ja sotatilannetta.
Myös maan pohjois- ja koillisosissa -
kristityt vastustivat väkivaltaa.
Sisällissota on ollut hyvin vaikea.
Miten siellä oli mahdollista elää, kun tilanne oli sellainen?
Miten sisällissodan aika kestettiin?
Taisteluista valtaosa käytiin koillisessa, -
mutta sota vaikutti koko maahan.
Oli aikoja, -
jolloin etelässä Colombon kaupungissa oli pommiräjähdyksiä.
Ihmiset pelkäsivät matkustaa.
Perheet eivät uskaltaneet matkustaa samassa bussissa.
Perhe ei mennyt samaan autoon, koska he pelkäsivät.
Joskus iltaisin, kun valot sammuivat, -
ihmiset olivat hyvin peloissaan.
He pelkäsivät, että tapahtuisi jokin pommiräjähdys.
Ihmiset olivat hyvin peloissaan silloin.
Entäpä sitten seurakunta?
Oliko se silloin vaikeuksissa?
Olen käynyt Etelä-Amerikassa -
eräässä maassa, jossa on ollut vaikea sisällissota.
Monesti käy niin, -
että seurakunta sotketaan mukaan konfliktiin.
Tulee syytöksiä, että seurakunnalla olisi jotain tekemistä sen kanssa.
Suurimman osan ajasta seurakunta vastusti väkivaltaa, -
harjoittivatpa sitä tamilit tai armeija.
Mutta seurakunta vastusti jyrkästi väkivaltaa.
Väkivalta on väkivaltaa, vaikka sitä harjoittaisi kuka.
Väkivalta ei ole ikinä oikeutettua.
Voimme vain vastustaa sitä.
Nykyään maassa on hyvä hallinto.
Se on suotuisa evankeliumille, ja se sallii julistamisen koko maassa.
Toisaalta maassa on toinenkin puoli.
Kristittyjä vainotaan ankarasti.
Seurakuntaa vastaan taistellaan.
Kirkkoja tuhotaan. Kristityt kohtaavat väkivaltaa.
Kuvailisitko tätä vaikeaa tilannetta Sri Lankassa?
Usein luullaan, että kaikki buddhalaiset syyllistyisivät tähän.
Mutta se ei ole totta.
On monia hyviä buddhalaisia. On monia hyviä buddhalaisia munkkeja.
On muutamia fanaatikkoja, ääriaineksen edustajia ja radikaaleja.
He vaikuttavat koko maahan.
Joitakin vuosia sitten oli paljon vainoja kaikkialla -
ja poliisikin oli neuvoton.
Poliisikaan ei pystynyt tekemään mitään terrorin estämiseksi.
Mutta tällä hetkellä tilanne on muuttunut.
On olemassa väkivaltaisuuksia.
Ei ehkä ole pahoinpitelyjä eikä tuhopolttoja, -
mutta vainot ovat nyt luonteeltaan toisenlaisia.
Kristityille esimerkiksi sanotaan, ettei seurakuntaa ole rekisteröity.
"Jos järjestetään jumalanpalveluksia, teidän pitää rekisteröityä."
Seurakuntaa painostetaan tällaisin hallinnollisin vaatimuksin.
"Ette voi kokoontua tällä tavalla."
Sri Lankan perustuslaki ilmaisee asian hyvin selvästi.
Kaikki ihmiset voivat palvella Jumalaa yleisesti kodeissa.
He voivat kokoontua.
Maan perustuslaki takaa tämän oikeuden.
Saamiemme tietojen mukaan -
esimerkiksi viime vuonna oli tapauksia, -
että kirkkorakennuksia tuhottiin.
Joidenkin pastorien kimppuun hyökättiin väkivalloin.
Ääribuddhalaiset tulivat ja pahoinpitelivät heitä.
Aivan. On joitakin ääriryhmiä.
Mutta tällä hetkellä hallinnolla on hyvin jyrkkä linja -
tällaisten ääriryhmien nousun suhteen.
Se on hyvä asia.
Nyt tilanne on se, että maassa on vapaus.
Muistan, että edellisen hallituksen aikana ennen nykyhallitusta -
kristittyjen oli joskus vaikeaa -
toimia vapaasti, niin kuin nyt.
Me yritimme kaikin mahdollisin keinoin -
auttaa täältä Euroopasta käsin.
Jopa Euroopan unioni ja Euroopan unionin virkamiehet -
tekivät kaikkensa painostaakseen hallitusta -
ja sanoakseen, ettei sen saa toimia niin.
Äskettäin teillä oli menestyksekäs evankeliointikampanja Colombossa.
Kertoisitko siitä?
Ei vain Colombossa. Kampanja kattoi koko saarivaltion.
Sen nimi oli "Muutosvoima".
Monet saivat kuulla, miten voi muuttaa elämänsä, -
median, joukkomedian, lehtien, painetun median, -
sähköisen median ja mainosten kautta.
Sen vaikutus oli suuri. Monet seurakunnat tekivät yhteistyötä.
Ei ollut tunnustuskuntien välisiä esteitä.
Seurakunnat toimivat yksissä tuumin kampanjassa.
Uskon, että korjaamme yhä sen hedelmää.
Vastaanotto oli hyvä. Hienoa. - Erittäin hyvä.
Täältä Suomestakin tuli ryhmä kristillisen median osaajia -
auttamaan teitä kampanjassa.
Hyvä. Tilanteessa on tavallaan kahdet kasvot.
Yhtäältä on yhä olemassa -
ääribuddhalaisia.
Toisaalta hallitus pyrkii takaamaan lisää vapauksia.
Siinä välissä seurakunta yrittää parhaansa mukaan evankelioida -
ja kertoa evankeliumia kaikille Sri Lankassa.
Mikä sinusta on tällä hetkellä suurin tarve, -
joka teillä on Sri Lankassa?
Mitä tarvitaan, jotta evankeliumi voidaan viedä kaikkialle, -
sinnekin, missä ihmisiä ei ole vielä tavoitettu Jeesukselle?
Herra Jeesus itse on antanut meille tehtävän: julistaa evankeliumia.
Mutta viime vuosina, parin viime vuosikymmenen aikana, -
sodan, vihamielisyyden ja väkivallan takia -
seurakunta vetäytyi kuoreensa.
Se ei tehnyt evankeliointityötä.
Mutta nyt olosuhteet ovat hyvät evankeliumin julistamiselle.
On olemassa vapaus.
Seurakunta kokonaisuutena, ei vain tietyt tunnustuskunnat, -
vie evankeliumia ihmisille.
Meillä on tehtävä, joka pitää täyttää.
Meidän pitää noudattaa Herran käskyä.
Tahtoisin kuulla vainoista, joiden kohteeksi olette joutuneet.
Miksi oli sellaisia tapauksia, -
tapauksia, joissa -
joitakin kirkkoja tuhottiin -
tai pastorien kimppuun käytiin väkivaltaisesti.
Tällaiselle vihalle täytyy olla jokin syy.
Mistä se sikiää?
Osaksi se johtuu ihmisten käsityksistä.
Sri Lankan singaleesit ajattelevat, -
että Sri Lankan pitää olla buddhalainen.
Toiseksi ihmiset ajattelevat, että koko väestöön suhteutettuna -
kristittyjen määrä on kasvanut. He pitivät sitä uhkana.
He laittoivat liikkeelle huhuja, -
että kristityille annetaan asioita ja he nauttivat etuoikeuksista.
Ja sen takia ihmiset vaihtavat uskontoa. Se ei ole totta.
Totuus on, että kun ihminen ottaa Jeesuksen Vapahtajakseen, -
hänen elämänsä muuttuu. Se muutti heidän elämänsä.
Jotkut ovat vapautuneet demonivoimien alta.
Sen takia ihmiset ovat tulleet tuntemaan Herran.
Mutta jotkut eivät nähneet sitä, vaan pitivät sitä uhkana.
Useimmiten ihmiset valittavat -
ja syyttävät länsimaalaisia, -
että nämä tuovat rahaa ja yrittävät muuttaa ihmisten uskonnon.
Se ei ole totta.
Aivan. No sitten, eräs buddhalaismunkki -
matkusti Venäjälle Moskovaan.
Tapahtui jotain, mistä voisit kertoa, -
sillä se osaksi johti siihen, että väkivalta kristittyjä kohti alkoi.
Kertoisitko siitä? - Tuo munkki siis kuoli.
Se oli käännekohta.
Se käynnisti ne vihamielisyydet.
Tuo munkki oli hyvin suosittu srilankalaisten keskuudessa.
Ennen kuolemaansa hän tutustui Venäjän ortodoksiseen kirkkoon -
tohtorintutkintoaan varten.
Ja hän menehtyi talven rasituksiin.
Mutta hänen kuolemastaan alettiin syyttää kristittyjä.
Kuolemansyyn selvityksessä Venäjällä ja Sri Lankassa sanottiin, -
ettei se pidä paikkansa: -
hän kuoli, koska hänellä oli sydänsairaus.
Mutta se oli syytös ja siitä alkoivat väkivaltaisuudet.
Miten se oli mahdollista?
Se todistettiin lääketieteellisesti ja siitä raportoitiin.
Hänen sydämensä petti.
Niin tapahtui. Johtava buddhalainen lääkäri -
teki ruumiinavauksen Sri Lankassa. Hän antoi lausuntonsa.
Mutta sitä ei julkaistu. - Eikö? Sitten ymmärrän.
Tavallinen kansa ajatteli sitten, että se oli kristittyjen syy.
He syyttivät kristittyjä ja yrittivät jopa tehdä iskuja joihinkin kirkkoihin.
Mutta hallituksen piti ottaa tiukka linja, -
koska oli joulun aika.
Minä vuonna? - 2000-luvun alussa.
Sen jälkeen kristittyjen tilanne oli erittäin vaikea.
Mediassa julkaistiin kaikenlaisia tietoja, -
että tämä on totuus kristityistä.
Etteivät he suhtaudu buddhalaisiin hyvin.
Ymmärrän, että tällaiset asiat voivat käynnistää väkivallan -
ja vaikeuttaa yhteiseloa.
Mutta nyt tilanne on ohi.
Nykyään tilanne on mielestäni erittäin hyvä.
Olin käymässä jalokivikaupunki Ratnapurassa -
pitkänäperjantaina.
Siellä oli suuri ulkoilmakokous.
Kaikkien uskontojen johtajat olivat kadulla ennen kokousta.
Uskonnot olivat sovussa. - Hyvä.
Meidän kotiseudullamme asuu eräs perhe.
Tulen Salosta.
He ovat Sri Lankasta. Tunnet perheen.
He pakenivat Sri Lankasta. He ovat asuneet Suomessa -
lähes kahdeksan vuotta.
Nyt Suomen viranomaiset ovat sanoneet, -
että koska perheellä ei ole töitä täällä, he voivat lähteä maasta -
ja palata Sri Lankaan.
Mutta edelleen eläminen voi olla vaikeaa siellä.
Kerrotko tilanteesta? - Tunnen perheen.
Heidän pastorinsa kuoli marttyyrina.
Se johtuu siitä, -
että sukulaisten kanssa tuli kahnauksia, -
koska he tulivat ei-kristitystä taustasta tähän seurakuntaan.
Sen takia heidän pastorinsa tapettiin.
Sitten nämä ihmiset uhkasivat tätä perhettä. Siksi se lähti Sri Lankasta.
Perheen auto sytytettiin tuleen.
Isää uhattiin vakavasti.
Vaikka väkivaltaisuuksia ei nyt esiinny, -
menneisyydessä tapahtuneiden asioiden vuoksi -
en usko heidän olevan siellä turvassa. En usko, että he voivat palata, -
koska tilanne on tämä.
Sen tapauksen takia jotkut ihmiset joutuivat vankilaan.
Toiset oli kiinniotettuina.
He kantavat kaunaa. He voivat tehdä jotain... - Kostaakseen.
Se siis tarkoittaa, että meidän täytyy -
selittää Suomen viranomaisille, mikä on tilanne.
Perhe itse asiassa hakee turvapaikkaa Suomesta.
Muistetaan perhettä rukouksin, -
niin että kaikki tapahtuu Jumalan suunnitelman ja tahdon mukaisesti.
Mutta uskotko, että tulevaisuus näyttää valoisalta?
Odotatko tulevaisuutta avoimin silmin?
Ovatko näkymät hyvät?
Ehkä. En usko, että kaikki muuttuu suosiolliseksi meidän kannaltamme.
Jeesushan sanoi, että meidän pitää kulkea vainojen läpi.
Ehkä tilanne muuttuu.
Mutta nyt tilanne on se, että monet pastorit kohtaavat vainoja.
Vainot eivät aina tarkoita sitä, että rakennuksia sytytetään tuleen -
tai että heitä uhataan.
Joskus lasten koulunkäyntiä vaikeutetaan tai oikeuksia poljetaan.
Tällaisia asioita esiintyy yhä.
Suomessakin on sellaisia tilanteita, -
että lasten koulutus ei ole kristillisten arvojen mukaista.
Täälläkin on asioita, jotka painostavat -
kristittyjen perheitä, kun he lähettävät lapsiaan kouluun.
Sri Lankassa on niin, että kristittyjen lapsia ei joskus hyväksytä kouluun.
Koska lasten vanhemmat tekevät kristillistä työtä.
Siksi heidän pitää lähettää lapset kauas kouluihin.
Se on kallista, ja perheet joutuvat erilleen.
Lapset joutuvat olemaan erossa vanhemmistaan.
Se johtuu vainosta ja vihamielisestä tilanteesta.
Ymmärrämme, että elämme todeksi tätä Sanaa.
Jeesus sanoi, että jokainen, joka tahtoo seurata Häntä, -
joutuu vainotuksi.
Se koskee meistä jokaista.
Voimme ymmärtää sen.
Se tarkoittaa, että me joudumme kohtaamaan -
asuinpaikkaan ja taustaan katsomatta -
ulkopuolelta tulevaa painostusta.
Kaikki eivät hyväksy, että olemme kristittyjä.
Pastori Eraj de Mel, -
kiitos erittäin paljon. Oli hyvä olla kanssasi täällä.
Meillä on aikaa 20 sekuntia.
Sanoisitko jotakin nopeasti katsojille?
Kiitos, pastori Juhani, tästä ajasta. Rukoilkaa Sri Lankan puolesta.
Rukoilkaa Sri Lankan kristittyjen puolesta.
Jos pystytte vain jotenkin auttamaan vainottuja erityisesti, -
vainottuja pastoreita sekä heidän lapsiaan ja perheitään, -
tehkää niin. Sitä arvostetaan todella.
Kiitos, pastori Eraj. Jumalan siunausta!
Jumalan siunausta teillekin!
Suomennos: Marianne Tenetz